b'\n_START_ARTICLE_\nKongedybet\n_START_PARAGRAPH_\nKongedybet er en sejlrende, der ligger lige ud for sejll\xc3\xb8bet ind til K\xc3\xb8benhavns Havn._NEWLINE_Kongedybet ligger vest for Middelgrunden med Trekroner i nord og Pr\xc3\xb8vestenen i syd. Den benyttes fortrinsvis til n\xc3\xa6rsejlads._NEWLINE_Kongedybet begr\xc3\xa6nses p\xc3\xa5 \xc3\xb8stsiden af Middelgrunden og p\xc3\xa5 vestsiden af Stubben, Revshalen og Amager landgrund. Dets nordlige del, der kaldes Renden, danner K\xc3\xb8benhavns red. Midt i renden ligger en lille grund, Middelpult, med 6 1/4 m vand over sten. Dybden i l\xc3\xb8bet er mellem 11 og 16 m, og bunden er ler._NEWLINE_Middelgrundsfortet er bygget hvor Kongedybet og Holl\xc3\xa6nderdybet m\xc3\xb8des i den nordlige ende af Middelgrunden.'